Minn L- Imżebbel . . . il- pulċinell ta' Ġeżebel . . . Fi kont ktibt dwar tal- BBC Radio 4 dwar l- akbar ħassieb ta' kull żmien . Kont ktibt ukoll dwar min kienu l- kontestanti innominati u dwar lil min kieku kont ninnomina jew le . Ovvjament , ma nqastx ukoll li nitkellem dwar il- vot tiegħi , li mar għal , u li nispjega l- għaliex għażilt lilu . Dak iż- żmien Marx kien qiegħed fil- quċċata , iżda l- votazzjoni kienet għadha miftuħa . Fil- fatt intemmet ftit tal- ġranet ilu . Niftakar ukoll li kien sar attentat ta' sabutaġġ mill- Economist biex itajjru lil Marx minn hemm fuq . Xi sorsi m' ilux żvelawli li l- Economist bdew jikkanvażjaw għal David Hume . Iżda dan kollu baqa' f' wiċċhom , għax Marx reġa' ħarat lil kulħadd . Fil- fatt , huwa rebaħ din it- tellieqa b' 27.93 % tal- voti . Warajh ġie proprju Hume 12.67 % , u għandi nifhem , li li kieku ma kienx għall- appell ta' l- Economist , x' aktarx li kienet tkun storja differenti . Il- klassifika finali ta' l- ewwel għaxra kienet din : Minkejja li , kif naħseb li tissoponu , jiena ninsab kuntent ħafna li dan l- istħarriġ intrebaħ minn Marx , xorta waħda f' din il- klassifika finali hemm xi affarijiet li ma tantx nista' nifhem . Għalija hija inkonċepibbli kif Ludwig Wittgenstein jista' qatt isib ruħu fuq Nietzche , Platun u Aristotile . X' aktarx li dan ġara għax ivvotaw ħafna nies Brittaniċi , u Wittgenstein fir- Renju Unit inzerta jgawdi ċerta popolarità , speċjalment ma' l- akkademiċi ta' Cambridge . Madanakollu , nibqa' nsostni li f' dak il- każ l- għażla ovvja kienet tkun Bertrand Russell . Fil- fatt ma kont nisknata xejn li kieku anke spiċċa ma' l- aqwa għaxra . Wisq anqas nista' nifhem li San Tumas Akwinu qabeż lil Sokrate u saħansitra lil Aristotile , meta kull min huwa midħla tal- filosofija jaf tajjeb li l- ħsibijiet tiegħu huma kopja Kristjana ta' Aristotile stess . Fil- fatt fil- bloggata dwar dan l- istħarriġ kont ikkummentajt li Santu Wistin kien ikun kandidat ferm iżjed validu . Jidhirli wkoll li Aristotile ma marx tajjeb daqs kemm jixraqlu , l- iżjed meta wieħed iqis l- istatura ġganteska tiegħu fl- istorja tal- ħsieb u l- kontribut kbir immens li huwa kien ta fil- filosofija u f' ruxxmata oqsma oħrajn . Fil- fatt , nemmen li hu kien l- ikbar fost il- Griegi u ġieli saħansitra ddeskrivejtu bħala l- Leonardo d ' Avinci tal- filosofija . U kif għedt qabel , x' aktarx li l- iżjed ħaġa offensiva f' dan ir- rigward hi li San Tumas Akwinu mar aħjar minnu . Kuntent li minn fost l- aqwa għaxra Karl Popper spiċċa proprju l- aħħar . Madanakollu , xorta deluż bil- fatt li rnexxilu jdeffes saqajh f' din l- istess klassifika . Ma kont sorpriż xejn li Hume spiċċa ma' l- aqwa għaxra , kemm għax hu magħruf sew fost il- Brittaniċi , kemm għax fih inniffsu huwa ħassieb ta' stoffa u anke għax naf li ngħata palata ġmielha mill- Economist . Madanakollu , il- fatt li spiċċa fit- tieni post narah xi ftit esaġerat u fażull , u kif diġà għedt qabel , f' din il- biċċa xogħol kollha kien hemm xi ftit tal- ħaxi . L- aħħar darba kont semmejt bosta ħassieba li żgur kont ninnomina għall- istadju final tal- votazzjoni , jiġifieri , ma' l- aqwa għoxrin . Fost dawn kien hemm uħud li ma waslux sa dan l- istadju aħħari u għalhekk ma ħadux sehem . Issa , il- fatt li ħadd minn Descartes , Kierkegaard , Russell , Sartre u Spinoza ma biss intgħażel fost l- aqwa għaxra ddiżappuntani ħafna wkoll . U l- preżenza oġġezzjonabbli ma' l- aqwa għaxra ta' Wittgenstein , Popper u forsi ukoll Sant Tumas Akwinu nħossha tkompli żżidli xi naqra iżjed melħ fuq il- ferita wkoll . Li kelli npoġġi l- għoxrin kontestant li ħadu sehem f' dan l- istħarriġ skond l- ordni u l- preferenza tiegħi , naħseb li r- riżultat kien ikun xi ħaġa hekk : Forsi tgħiduli li r- rebħa ta' Marx hija waħda relattiva għax is- sistema ta' l- għadd tal- voti kienet qisha first - pass - the - post . Jiġifieri , minkejja li Marx ġab l- ogħla perċentwal ta' voti , xorta jibqa' l- fatt li 72.07 % tal- votanti ma għażlux lilu . Dan huwa veru , iżda f' stħarriġ bħal dan ma naħsibx li tista' tuża sistema differenti , u ma nemminx li qatt jista' jkun li xi ħassieb jispiċċa jġib 50 % u wieħed tal- voti kollha mitfugħin . Inżid ukoll li l- qabża notevoli ta' 15.26 % li hemm bejn Marx u ta' warajh tkompli tissiġilla iżjed is- suċċess li kiseb u tikkonferma wkoll li din kienet tassew rebħa mistħoqqa . Nagħlaq din il- bloggata billi nistaqsi xi ftit mistoqsijiet : Meta wieħed iqis il- bokka kbira li l- Brittaniċi għandhom bil- ħassieba nattivi tagħhom , x' seta' għamel lil Marx daqshekk attraenti f' għajnejn il- votanti ? Jista' jkun li dan ġej mill- fatt li għadha teżisti kuxjenza mifruxa li s- sistema kapitalista , illum jew għada , trid tispiċċa ? Nistgħu ninterpretaw dan ir- riżultat bħala indikazzjoni li l- ideat ġenerali tal- Marxiżmu għadhom jitqiesu bħala alternattiva valida għall- kapitaliżmu ? U jekk iva , kif jinkwadra dan kollu meta jitqiegħed f' perspettiva storika ? Ħafna huma tal- fehma li bosta avvenimenti u skejjel ta' ħsieb li ġraw u nibtu wara t- tieni gwerra dinjija skreditaw lil Marx u l- ideat tiegħu . Allura kif se nispjegaw li kważi ħadd minn dawn il- ħassieba , ma qata' figura tajba ? Tista' r- rebħa ta' Marx tissuġġerixxi li dawk li vvotaw , li bla dubju ħafna minnhom huma midħla sew tal- filosofija , huma maqtugħin mir- realtajiet ta' madwarhom . Fi kliem ieħor , jista' dan ifisser li l- filosofi , jew in- nies interessati fiha , m' humiex nies prattiċi ? Aġġornament : Kif wasalt id- dar illum , għal xi raġuni , din il- bloggata ma sibthiex hemm . Fil- fatt kelli noqgħod nerġa' ntellagħha bħaċ- ċuċ . Tgħid isabotaġġawni ta' l- Economist ? : ) Ħuġġieġa Oħra minn L- Imżebbel Ħin : Miraklu ras . . . ma ktibt " qalla " waħda f' bloggata sħieħa : ) Insomma dawn il- klassifiċi huma kollha suġġettivi wara kollox - ma naħsibx li ħassieba bħal Aristotile jew Sokrate jistgħu qatt jitqabblu ma' ħassieba relattivament riċenti bħal Marx jew Hume . Kemm is- sehem tagħhom kif ukoll id- dinja li għexu fiha kienu totalment differenti . Apparti l- fatt li l- enfażi hawn qegħda fuq il- teorist / filosofu meta din għandha tkun fuq it- teorija / filosofija nfisha . Issa jekk ħasibiex Ċikku jew Peppu - l- importanti huwa d- dawl li għandna fuq aspetti differenti taż- żummara ta' uman . Marx , Nietszche , Hume u Kant forsi ma kienu jkunu ħadd li kieku Aristotile , Sokrate , Platun ma kinux il- pijunieri tal- Hsieb Mahsub . Arċibald , jiena kont qiegħed inħares lejn x' kontribut taw biex il- ħsieb jiżviluppa u jevolvi , u kif il- preżenza tagħhom affettwat il- mod kif aħna ngħixu u naħsbu . Ma nqastax ukoll li nara x' influwenza dawn kellhom fl- istorja tal- lbieraħ u jekk fi żminijietna l- ħsiebijiet tagħhom għadhomx validi . Rigward dak li kkummenta l- qarrej anonimu , naħseb li għandu punt . Fil- fatt , biex inġib eżempju , Marx iddeskriva lil Aristotile bħala " the greatest thinker of Antiquity . " Jekk rajtu sew l- ordni ta' kif poġġejthom jien , tindunaw li lil Sokrate , Platun u Aristotile tajthom preċedenza fuq kważi kulħadd . Wara kollox , kienu l- Griegi li ssettjaw l- aġenda tal- ħsieb uman , tant li wieħed jista' jargumenta li x- xejtriet tal- ħsieb kollha hemm qegħdin . Pero ' lil Anonimu nfakkru li x' aktarx ir- Radiohead illum ma kienu jkunu ħadd mingħajr il- Beatles u l- Pink Floyd . Imma taħseb li dan inaqqsilhom xi ħaġa ? Il- ħsieb hu xi ħaġa li tevolvi f' proċess dijalettiku . Marx , u qablu Hegel , kellu ħafna xi jgħid dwar din l- imbierka dijalettika . U rigward il- qalla , jiena sorpriż iżjed minnek . Xi ħaġa li qatt ma fhimt dwari hi kif meta nitkellem dwar materji bħal dawn it- ton tiegħi għandu tendenza stramba li jinbidel . Xi darba għad nikteb xi ħaġa dwar il- fenomenu tad- dagħa f' ħalq il- Maltin . Nixtieq nargumetna li dak li ħafna jqisuh bħala dagħa , jien iżjed inqisu bħala idjoma . Insomma , nispera li ma toqgfhodx aqqalla tara l- bloggati tiegħi biex tfittex il- ( k ) qallijiet . : ) ikolli ngħid issa qbadt min int ! kif int ? nispera li tajjeb . u tantx tgħid li kont nghallmek inkella jkun hemm xihadd li jiskanta kif int kont toqgħod tistaporti l- omeliji tal- Ħadd tiegħi . attent mill- krepuskolarità , ras ! Xi darba għad nikteb xi ħaġa dwar il- fenomenu tad- dagħa f' ħalq il- Maltin . Nixtieq nargumetna li dak li ħafna jqisuh bħala dagħa , jien iżjed inqisu bħala idjoma . Kont smajt li xi Ġermaniż kien kiteb teżi dottorali kollha kemm hi fuq id- dagħa Malti u l- effett psikoloġiku li jħalli , fis- sens li ħafna nies jużawh biex jiżvugaw . Jekk din it- teżi teżisti veru , ta' min isibha , jaqlibha għall- Malti u jibda jqassamha fid- djar b' xejn mal- kwestjonarju li se jqassmu għaċ- Ċensiment f' Novembru li ġej . Taf int , kif inkunu fiż- żifna . . . Trid tiftakar ukoll li persuni bħal Aristotli u Sokrate għandhom ħafna aktar pregju għaliex kienu l- għeruq tal- linji tal- ħsieb moderni . Zgur li Marx u Popper ma kienux jeżistu mingħajr il- ħassieba ta' l- Antika Greċja . Lil Demokritu ħallejtu barra ? : D Jiena mhux ħażin . Nispera li int tajjeb ukoll . Kif irnexxielek taqbad min jien ? U issa li qbadtni , se tagħtini copy , sir ? : ) Rigward dawk l- omeliji , għandi ħafna xi ngħid . Fejn jidħol l- iżvilupp tiegħi fil- ħsieb , tajjeb jew ħażin , naħseb li dawk il- lectures dwar Achille Mizzi għalija kienu mumenti tassew definittivi . Naħseb li dawk is- sentejn li qattajt il- Junior College kienu turning point ta' veru għalija . Ma naħsibx li qatt kien hemm żmien fejn iltqajt ma' daqstant għalliema li b' xi mod jew ieħor ħallew timbru fuqi . Din hi xi ħaġa li fl- Università kont relattivament xi ftit nieqes minnha . U llum iżjed u iżjed , għax qiegħed nistudja waħdi . Na ( q ) rak , u sellili għal Melvin . : ) mistoqsija , rigward Demokritu , lil dak mhux jien ħallejtu barra , iżda l- maġġoranza ta' dawk li ħadu sehem fin- nominazzjonijiet . Fil- fatt fl- ewwel bloggata li ktibt f' dan ir- rigward , kont għedt li kont nikkunsidra ninnominah , avolja nistqarr li għandi simpatija ikbar lejn Eraklitu . Però għalija l- akbar diżappunt hawn kien kif Hegel ma ssemma mkien . Dwar il- Greċja Antika sa ċertu punt naqbel miegħek . Fil- fatt jiena għedt li x- xejriet fil- ħsieb kollha hemm qegħdin . Marx stess kellu ammirazzjoni kbira lejn il- ħassieba Griegi u rrefera ħafna għalihom fil- kitbiet tiegħu . Qabel xejn , it- teżi tad- Dottorat tiegħu għamilha fuq Demokritu , u l- idea bażika tal- proċess dijalettiku li tant tkellem dwarha għandi nifhem li silitha mill- ħsibijiet ta' Eraklitu . Dan jixhdu l- fatt li Hegel donnu kien jaħlef bih , tant li fir- rendikont ta' l- Istorja tal- Filosofija tiegħu tgħidx x' eloġju għamillu : " Here we see land … Madanakolu , f' għajnejja Marx fid- dinja tal- lum huwa ħassieb ferm iżjed relevanti . Fl- aħħar mill- aħħar waħda mill- iżjed realtajiet awtorevoli li hawn madwarna hija d- dinja tas- suq . X' aktarx li dawk kollha li bħali vvotaw lil Marx fuq dawn il- linji kienu qegħdin jaħsbu . Ma naħsibx li tista' targumenta li t- Teorija tal- Forom ta' Platun hija iżjed relevanti minn , ngħidu aħna , mill- ħsibijiet ta' Marx dwar l- aljenazzjoni u l- effetti xejn sbieħ tas- sistema tal- kapital . F' das- sens , l- iżjed idea Platonika li għadha relevanti hi l- allegorija ta' l- agħar , li tista' tinterpreta bħala appell lill- bniedem biex jistenbaħ mill- aljenazzjoni u jaħdem għal ċiviltà aħjar . Il- faxxinu ta' Marx , jekk imkien ieħor , jinsab fil- mod ta' kif fehem u interpreta l- istorja tal- ħsieb uman u l- fenomeni ta' żminijietu , biex imbagħad sawwar filosofija li mhux talli wessgħet qatigħ il- fruntieri tal- ħsieb , iżda pprovdiet lill- umanita b' għodda ta' bidla . Ovvjament , inti mbagħad tista' targumenta li r- Republika ta' Platun hija aħjar mill- Komuniżmu , u x' aktarx li dak ikun dibattitu li ma jintemm qatt . Dan ukoll hu proċess dijalettiku . Jiena għandi ħabib tiegħi li jiddeffinixxi ruħu bħala Republikan Platonista , u lil dan ma nistennihx jippreferi lil Marx minn Platun . Jiena għażilt lil Marx għax ħafna mix- xejriet tal- ħsieb tiegħi hemm qegħdin . Kif jgħid il- Malti , kulħadd jifraħ b' rixu ruħi . : ) btw , min huwa interessat jista' jaqra r- reazzjoni assertiva ħafna ta' www . marxist . com dwar dan ir- riżultat fuq http : / / www . marxist . com / announcements / karl - marx - bbc - vote 140705 . htm . Minn dak is- sit tistgħu wkoll tniżżlu programm speċjali li ħejja l- BBC dwar Marx , bħala follow - up ta' l- istħarriġ . Ngħid is- sew issa ndunajt li kkummentaw dwarha għax għadni ġej mill- qaħba xogħol u mejjet bi ngħas . U issa ħa nieqaf hawn , għax naħseb li dejjaqtilkom kull m' għandkom bil- qaħba Komuniżmu ta' żobbi ! - Rażan , Achille Mizzi Id- drittijiet tal- materjal kollu li jidher f' dan il- blogg huma miżmumin mill- awtur . Il- fehmiet espressi f' dan il- blogg huma ta' l- awtur biss , u m' għandhom ikunu assoċjati ma' l- ebda għaqda jew istituzzjoni li l- awtur jagħmel parti minnha . Fuq kollox , dawn ma jirriflettux il- fehmiet ta' qraba , ħbieb jew kollegi .